Notum sit omnibus cartam istam legentibus et audientibus quod ego Stephanus prior de Verge de assensu capituli nostri dedi monachis de Maceriis pro XXII denariis censualibus in mense marcio reddendis terram illam quam ecclesia Sancti Viventii de Verge habebat in territorio de Buglle sicut a nostris servientibus et ministerialibus premonstrata fuit et perquiata predictis monachis. Quod ut ratum sit cartam istam sigillo Sancti Vivencii munire curavimus. Acta sunt hec anno ab Incarnatione Domini Mo Co nonagesimo Vo apud grangiam de Bulle. Testes sunt hii : Bernardus et Villermus monachi de Verge, David maior monachorum de Verge, Arnolinus, Richardus conversus de Maceriis, Hesmeres de Pernant, Laurentius de Bohes.